CELEX: 62017CN0093
Language: fi
Date: 2017-02-22 00:00:00
Title: Asia C-93/17: Kanne 22.2.2017 – Euroopan komissio v. Helleenien tasavalta

24.4.2017   
            
            
               FI
            
            
               Euroopan unionin virallinen lehti
            
            
               C 129/10
            
         Kanne 22.2.2017 – Euroopan komissio v. Helleenien tasavalta
   (Asia C-93/17)
   (2017/C 129/12)
   Oikeudenkäyntikieli: kreikka
   
      Asianosaiset
   
   
      Kantaja: Euroopan komissio (asiamiehet: A. Bouchagiar ja B. Stromsky)
   
      Vastaaja: Helleenien tasavalta
   
      Vaatimukset
   
   
               —
            
            
               On todettava, että Helleenien tasavalta ei ole noudattanut unionin tuomioistuimen 28.6.2012 antaman tuomion komissio v. Kreikka (asia C-485/10, EU:C:2012:395) ja SEUT 260 artiklan 1 kohdan mukaisia velvoitteitaan, koska se ei ole toteuttanut kyseisen tuomion täytäntöön panemiseksi tarvittavia toimenpiteitä
            
         
               —
            
            
               Helleenien tasavalta on velvoitettava maksamaan komissiolle Euroopan unionin omat varat -tilille 34 974 euron suuruinen uhkasakko jokaiselta päivältä, jona unionin tuomioistuimen 28.6.2012 antaman tuomion komissio v. Kreikka (asia C-485/10, EU:C:2012:395) täytäntöönpano viivästyy, siitä päivästä lukien, jolloin tuomio annetaan nyt käsiteltävässä asiassa, siihen päivään saakka, jolloin 28.6.2012 annettu tuomio on pantu täytäntöön
            
         
               —
            
            
               Helleenien tasavalta on velvoitettava maksamaan komissiolle Euroopan unionin omat varat -tilille kiinteämääräinen hyvitys, jonka määrä saadaan kertomalla päivittäinen 3 823 euron suuruinen summa niiden päivien määrällä, jotka ovat kuluneet siitä, kun tuomio annettiin 28.6.2012, siihen saakka, kunnes jäsenyysvelvoitteiden noudattamatta jättäminen on päättynyt, tai, jollei velvoitteita ole noudatettu, siihen saakka, jolloin tuomio annetaan nyt käsiteltävässä asiassa
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Euroopan komissio teki 2.7.2008 päätöksen 2009/610/EY toimenpiteistä C 16/04 (ex NN 29/04, CP 71/02 ja CP 133/05), jotka Kreikka on toteuttanut Hellenic Shipyardsin hyväksi. Komissio totesi kyseisellä päätöksellä, että eräät Hellenic Shipyardsille myönnetyt tuet eivät soveltuneet sisämarkkinoille, ja määräsi niiden takaisin perimisestä korkoineen siihen saakka, kunnes tuet on peritty täysimääräisesti takaisin.
   Komissio nosti 8.10.2010 unionin tuomioistuimessa SEUT 108 artiklan 2 kohdassa määrätyn jäsenyysvelvoitteiden noudattamatta jättämistä koskevan kanteen (asia C-485/10). Unionin tuomioistuin katsoi 28.6.2012, että Helleenien tasavalta ei ollut noudattanut komission päätöksen 2, 3, 5, 6, 8, 9 ja 11–19 artiklan mukaisia velvoitteitaan, koska se ei ollut toteuttanut määräajassa kaikkia kyseisen päätöksen noudattamisen edellyttämiä toimenpiteitä ja koska se ei ollut toimittanut määräajassa komissiolle tämän päätöksen 19 artiklassa lueteltuja tietoja.
   Koska Helleenien tasavalta ei ole toteuttanut unionin tuomioistuimen 28.6.2012 antaman tuomion täytäntöön panemiseksi tarvittavia toimenpiteitä, se ei ole noudattanut kyseisen tuomion ja SEUT 260 artiklan 1 kohdan mukaisia velvoitteitaan.